**8522 Nemesgörzsöny, Széchenyi u. 10.**

**ikt.szám:…….../2021.**

**J E G Y Z Ő K Ö N Y V**

Készült: Nemesgörzsöny Község Önkormányzata Képviselő-testületének 2021. november 24-i nyilvános üléséről, mely 17 óra 15 perckor kezdődött.

Az ülés helye: Nemesgörzsönyi Közös Önkormányzati Hivatal

Jelen vannak: Nemesgörzsöny Község Önkormányzata Képviselő-testülete részéről

Tatai László polgármester

Csuka Géza

 Buzás Sándor

 Dombó Lászlóné

Távol van: Keresztes Lajos képviselő

Tanácskozási joggal: Novák Edit aljegyző

Érdeklődő: -

Tatai László polgármester köszönti a megjelenteket, s megállapítja, hogy Nemesgörzsöny Község Képviselő-testülete határozatképes, mivel a megválasztott 5 fő képviselő közül 4 fő jelen van. Keresztes Lajos képviselők távolmaradásukat előre jelezték. Ismerteti szóban a kiküldött napirendi pontokat. Mivel kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Nemesgörzsöny község Önkormányzatának Képviselő-testülete 3 igen szavazattal, tartózkodás és ellenszavazat nélkül a következő határozatot hozza:

**50/2021.(XI.24.) önkormányzati határozat**

Nemesgörzsöny Község Önkormányzatának képviselő-testülete 2021. november 24-i ülésének napirendjét az alábbiak szerint határozza meg:

1. Feltételes közbeszerzési eljárás megindítása

Előadó:polgármester

1. Településkép védelmi rendelet módosításának véleményezése

Előadó: polgármester

1. Belső ellenőrzési terv jóváhagyása

Előadó: polgármester

1. Vegyes ügyek

Előadó: polgármester

1. Hatósági Ügyek

Előadó: polgármester

**1)Feltételes közbeszerzési eljárás megindítása**

**Előadó:polgármester**

Tatai László polgármester elmondja, hogy az önkormányzat a VP6-7.2.1.1-21 kódszámú pályázatra benyújtotta pályázatát Marcaltővel konzorciumban, a hiánypótláson is túl van. A közbeszerzési eljárás lefolytatásának a hossza miatt célszerű lenne a feltételes eljárás lefolytatása. Javasolja a javaslat elfogadását.

Tatai László polgármester megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**51/2021. (XI.24.) önkormányzati határozat**

Nemesgörzsöny Község Önkormányzata Képviselőtestülete az előterjesztésből megismert VP6-7.2.1.1-21 kódszámú-, Kisméretű infrastruktúra fejlesztése a vidéki térségekben - Külterületi helyi közutak fejlesztése című felhívásra Marcaltő Község Önkormányzatával konzorciumban Nemesgörzsöny 061, 0194/2, 0194/4, 0195, 0201, 0245 és Marcaltő 0171, 0184 hrsz-ú külterületi utak felújítására „Nemesgörzsöny és Marcaltő külterületi útjainak felújítása az alapvető szolgáltatások elérhetőségének javítása érdekében" címmel pályázatot nyújtott be. 2021. november 18-án a pályázat befogadásra került (Iratazonosító: 3325426492, Iktatószám: 1132/5901/20/8/2021) a támogatási kérelem megfelelt a felhívásban meghatározott jogosultsági szempontoknak, ezért támogatási kérelem tartalmi értékelése megkezdődik. A jelenlegi kivitelező piacon történt változások következtében Nemesgörzsöny Község Önkormányzata az értékelés megkezdésével párhuzamosan feltételes közbeszerzési eljárást folytat le, hogy a pályázat pozitív elbírálása esetén a támogatói okirat kézhezvételét követően megindíthassa a kivitelezést. Felhatalmazza a polgármestert a közbeszerzési szakértő kiválasztásához és a közbeszerzési eljárás lefolytatásához szükséges intézkedések megtételére.

Felelős: polgármester

Határidő: azonnal

**2)Településkép védelmi rendelet módosításának véleményezése**

**Előadó: polgármester**

Tati László polgármester elmondja, hogy a településtervezéssel összefüggő egyes törvények módosításáról szóló 2021. évi XXXIX. törvény 2021. július 1-jétől hatályos egyes rendelkezései módosították a településkép védelméről szóló 2016. évi LXXIV. törvényt. A módosítások értelmében önkormányzati hatósági ügyként a polgármester helyett az önkormányzatok képviselő-testületeinek a hatáskörébe került a településképi bejelentés, véleményezés és kötelezés. A képviselő-testület döntése elleni jogorvoslat lehetséges módja a bírósági felülvizsgálat. A településképi bejelentési, véleményezési és kötelezési eljárásokra vonatkozó hatáskörét a képviselő-testület átruházhatja a polgármesterre, valamely bizottságára, társulására vagy a jegyzőre, ebben az esetben a döntéssel szemben a képviselő-testülethez lehet fellebbezni. A hatáskör megfelelő módosításáról (képviselő-testület gyakorolja vagy átruházza) 2021. október 31-ig kellett gondoskodni. A gyors és hatékony munkavégzés érdekében javaslom, hogy a testület a hatáskört a **polgármesterre** ruházza át. A településképi rendelet módosítása a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet 31/A. §-a alapján lehetséges, tehát a véleményezési eljárást le kell folytatni. Az államigazgatási szervekkel történő egyeztetés a Lechner Tudásközpont által üzemeltetett digitális egyeztetési felületen történik. Az előterjesztés mellékletét képező, módosításokat tartalmazó rendelet-tervezetet kell partnerségi egyeztetésre bocsátani.

Tatai László polgármester megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**52/2021. (XI.24.) önkormányzati határozat**

Nemesgörzsöny Község Önkormányzata Képviselő-testülete a településkép védelméről szóló 11/2017. (XII.29.) önkormányzati rendelet módosítására irányuló eljárást megindítja, egyidejűleg a módosításokat tartalmazó rendelet-tervezetet jóváhagyja és partnerségi egyeztetésre bocsátja.

**Határidő:** azonnal

**Felelős:** polgármester

**3)Belső ellenőrzési terv jóváhagyása**

**Előadó: polgármester**

Tatai László polgármester ismereti a 2022 évi belső ellenőrzési tervet.

Tatai László polgármester megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**53/2021. (XI.24.) önkormányzati határozat**

Nemesgörzsöny Község Önkormányzatának képviselő-testülete úgy döntött, hogy Nemesgörzsöny Község Önkormányzat 2022. évi belső ellenőrzési tervét az előterjesztésnek megfelelően elfogadja.

Felelős: aljegyző

Határidő:azonnal

**4)Vegyes ügyek**

**Előadó: polgármester**

Tatai László polgármester elmondja, hogy a Pócza Attila jelezte, hogy nem kíván havat tolni, nem akarja meghosszabbítani a szerződést.

Buzás Sándor képviselő elmondja, hogy a külterületi utak melletti ároktisztítással kapcsolatban kéri, hogy ne csak a vastag fákat vágják ki. Pucoljanak ki mindent, az apraját ne hagyják itt.

Tatai László polgármester elmondja, hogy megbeszéli velük. Tájékoztatja a Képviselő-testületet, hogy december 6-án kiviszik minden gyereknek a Mikulást.

Tatai László polgármester elmondja, hogy van-e még kérdés, hozzászólás a vegyes ügyek keretében.

Megállapítja, hogy egyéb kérdés nincs.

Tatai László polgármester megkérdezi, hogy van-e valakinek kérdése, hozzászólása?

Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2021. november 24-i nyilvános ülést 17óra 59 perckor berekeszti.

K.m.f.

Tatai László Ivanics Barbara

 polgármester jegyző

A jegyzőkönyv tartalmáért felel:

Novák Edit

 aljegyző